ועדת הפנים ואיכות הסביבה, כנסת 16, פרוטוקול מספר 423, 2005-05-17 13:15

גאלב מג'אדלה: צהרים טובים, אני פותח את הדיון שמתקיים על פי הצעתו של חבר-הכנסת גפני.

גאלב מג'אדלה: אדוני, בבקשה.

משה גפני:  

משה גפני:  

גאלב מג'אדלה: מי תיעד את זה?

גאלב מג'אדלה: ממי קבלת את הסרט?

משה גפני: קיבלתי את הסרט מאנשים שונים, זה היה בטלוויזיה.

מאיר פרוש: יהודי שהיה בבית הכנסת צילם, לא תושב הארץ.

משה גפני: אני לא יודע מי צילם, אין לי מושג.

גאלב מג'אדלה: מה זאת אומרת יהודי שאינו תושב הארץ?

גאלב מג'אדלה: אני רוצה לדעת מי צילם את זה.

גאלב מג'אדלה: אני דן בסרט שאני לא יודע מי צילם אותו?

גאלב מג'אדלה: אולי זה מבוים?

משה גפני: אם היה ויכוח לגבי העובדות אז אתה צודק וצריך לוודא מי צילם את זה.

משה גפני: אין ויכוח לגבי העובדות.

משה גפני: העובדות הן שהייתה פה החלטה מאוד חמורה בדרג הפיקודי או באיזשהו דרג אחר של משטרת ירושלים.

משה גפני: פרצו לתוך בית הכנסת, להערכתי ללא סיבה משטרתית, מכיוון שלא היה קורה שום דבר לאף אחד.

משה גפני: מי שמכיר את רחוב יואל יודע, אם המשטרה הייתה עומדת מסביב לרחוב לא היה קורה שום דבר.

משה גפני: אז היו צועקים והיו מפגינים.

משה גפני: מה עמד מנגד?

משה גפני: מה הייתה ההחלטה הפיקודית שעשו?

משה גפני: פרצו אנשי יס"מ לבית הכנסת, כשאנשים בתפילה, ומכים מכות רצח.

גאלב מג'אדלה: תוך כדי תפילה?

משה גפני: מתפללים שנמצאים במקום.

משה גפני: ראיתי הרבה תמונות קשות בחיים שלי, אבל כשראיתי את זה הזדעזעתי.

משה גפני: אני – כחבר כנסת - לא זוכר מקרה כזה ששוטרים כך מתפרצים לתוך בית כנסת, כך מכים באכזריות.

משה גפני: אני מקווה שאפשר לראות את זה בוידיאו.

משה גפני: הקרנה של סרט וידיאו.

משה גפני: המציאות הזאת חמורה מאוד מכל היבט אפשרי.

משה גפני: מדינה מתוקנת, מדינה מתורבתת, לא נכנסת למקום תפילה באופן כזה, אלא אם כן מדובר בסכנה שיוצאת מהמקום הזה.

משה גפני: המשטרה הייתה עומדת מרחוק, היו צועקים, היו משליכים חפצים.

משה גפני: הייתה פה החלטה שגויה, באופן הכי חמור בפיקוד של משטרת ירושלים.

משה גפני: המפקדים שם הם ידידים שלי, אני אומר להם את זה, אני אומר את זה כאן בוועדה.

משה גפני: אנחנו מי שמפקח על עבודת המשטרה, אסור לנו לעבור על העניין הזה לסדר היום, אם זה יעבור לסדר היום זה יעבור מחר להרבה מאוד מקומות אחרים.

משה גפני: יש המון מקומות רגישים במדינת ישראל, שהם מקומות תפילה, אסור שדבר כזה יקרה.

משה גפני: תודה רבה, אדוני היושב ראש.

מאיר פרוש: לא בטוח שראיתי תחקיר, כי השר אמר שהוא הורה למפקד המחוז לעשות תחקיר, הוא רוצה את זה בכתב.

מאיר פרוש: אבל ההחלטה להיכנס לא הייתה מלמעלה, כי גם מפקד המחוז וגם אלה שלידו חושבים שאסור להיכנס לבית כנסת, בוודאי שלא במצב הזה.

מאיר פרוש: בהתחלה המשטרה אמרה שלא נכנסו לבית כנסת, אחר כך אמרו שנכנסו רק למבואה, אחר כך הגרסה הייתה שנכנסו כמה מטרים בתוך בית הכנסת.

מאיר פרוש: כאשר הכתב של "קול ישראל" אמר שיש לו קלטת, אז הגרסה הייתה שלקחו שוטר, הכניסו אותו פנימה, היה חשש לחייו ולכן היו צריכים לפרוץ פנימה.

מאיר פרוש: האמון כל כך נשבר בין הציבור בירושלים למשטרה, שהמשטרה צריכה לתת את כל הפרטים.

גאלב מג'אדלה: שוטר נחטף?

מאיר פרוש: הטענה שלהם הייתה ששוטר נחטף פנימה והיו צריכים להציל אותו.

מאיר פרוש: המשטרה צריכה לתת את כל הפרטים על השולחן: מיהו השוטר שנחטף פנימה, מה קרה לו – כדי לדעת אם זה נכון.

מאיר פרוש: יש פה כל מיני גרסאות.

מאיר פרוש: לדוגמה, המשטרה נתנה גרסה ששישה שוטרים פונו לבית החולים.

מאיר פרוש: רציתי לבקר אותם, במשך 24 שעות לא קיבלתי את השם של מי שפונה.

מאיר פרוש: יש שוטר אחד שהגיע לבית החולים בכוחות עצמו, לא על ידי מד"א.

מאיר פרוש: מד"א לא קיבלה כל פניה לפינוי של שוטר.

מאיר פרוש: מד"א כן קיבלה קריאה לפנות פצועים מבית הכנסת, ועל זה יש שוב טענה, שהמשטרה לא נתנה לאמבולנסים של מד"א להגיע.

מאיר פרוש: אני אומר למשטרה, לטובתם, לטובת היחסים בין הציבור החרדי למשטרה, המשטרה צריכה לתת את כל הפרטים, להפריך את הגרסאות האלה, אחרת תהיה מתיחות גודלה מאוד בציבור בירושלים.

גאלב מג'אדלה: לכניסה לבית הכנסת קדם איזשהו אירוע?

משה גפני: המשטרה אומרת שהייתה שם הפגנה.

גאלב מג'אדלה: למה אתם לא תגידו שהייתה הפגנה.

מאיר פרוש: לא הייתי שם.

מאיר פרוש: המשטרה אומרת שהייתה שם הפגנה, זרקו עליהם מוטות ברזל, אבנים, סלעים.

גאלב מג'אדלה: הרב גפני, היית שם?

משה גפני: לא.

מיכה רוטשילד: מדובר בארוע של חפירת קברים בכביש 6, נושא הדיון הקודם.

מיכה רוטשילד: זו מערת קברים שאפשר לפתור על ידי מהנדס, וקל לפתור את זה.

מיכה רוטשילד: מדובר במלחמה של שלושה שבועות, זה הקונספט הכללי.

מיכה רוטשילד: היו על זה הפגנות בארץ ובחוץ לארץ.

מיכה רוטשילד: הדיון לגבי משטרת ישראל –זה זועק לשמיים - לא נשארה טיפת אמינות למשטרת ישראל, גם בשטח, בכביש 6 וגם בבית הכנסת

גאלב מג'אדלה: לפני זה היה אמון בין המשטרה לחרדים?

משה גפני: בטח.

מיכה רוטשילד: בוודאי, יש כללים איך מתנהגים.

מיכה רוטשילד: אנשים הלכו להתלונן במח"ש, פה אף אחד לא חושב אפילו להתלונן במח"ש, כי יודעים שהכל מכור.

מיכה רוטשילד: לא היה עוד דבר כזה בהיסטוריה.

מיכה רוטשילד: גם בכביש 6, המשטרה עומדת בשטח ומגבה אנשים עם שוקרים חשמליים – מצלמים את זה.

משה גפני: אמרו פה בדיון שהמשטרה נגד השוקרים.

גאלב מג'אדלה: מר רוטשילד, את הדיון הקודם נעלנו.

מיכה רוטשילד: אני לא רוצה לחזור לזה, אבל הפתרון של שני הדברים הוא אותו דבר.

מיכה רוטשילד: לגבי מה שקרה בבית הכנסת סטמר, מדובר בקבוצה מאוד גדולה של שוטרים, שנכנסו.

מיכה רוטשילד: המשטרה שיקרה - אני יכול להגיד את זה באופן מאוד בוטה.

מיכה רוטשילד: בחדשות אמרו שהמשטרה לא נכנסה, בחדשות של השעה 12:00 פתאום אמרו שכן נכנסו.

מיכה רוטשילד: למה?

מיכה רוטשילד: כי הביאו להם קלטת וידיאו.

מיכה רוטשילד: נתנו מכות לאנשים באמצע התפילה.

מיכה רוטשילד: אחרי שעצרו מישהו ממשיכים להכות אותו בבית הכנסת, באמצע התפילה.

מיכה רוטשילד: מהומת אלוקים באמצע התפילה.

מיכה רוטשילד: דבר כזה, אם לא תקום על זה ועדת חקירה - זה נושא עולמי, לא נושא ארצי - זאת אומרת שאין שליטה למדינת ישראל על השוטרים.

מיכה רוטשילד: אם צריך להביא עדים, עדים מוכנים לבוא, ואפשר למצוא עשרות אנשים שהיו בשטח.

גאלב מג'אדלה: תודה.

גאלב מג'אדלה: בבקשה אדוני.

נצ"מ מני יצחקי: אני מקבל את תחילת דבריו.

נצ"מ מני יצחקי: שמעתי את הדיון הקודם, השם מנור עלה פה, אם היינו מוציאים את האנרגיות שלנו, של המפגינים ושל כולם כמה שלבים לפני, לא היינו מגיעים לזה.

נצ"מ מני יצחקי: עמדתי שלושה שבועות מול המפגינים, ואני מאמין בצורה חד-משמעית שזה עמוק ברגשות של האנשים.

נצ"מ מני יצחקי: לפעמים יש הפגנות שאתה מטיל ספק באמינות, אם זה בא מהלב.

נצ"מ מני יצחקי: במקרה הזה, אחרי ניסיון של הרבה הפגנות והרבה עימותים, אני חושב שזה בא מהלב.

נצ"מ מני יצחקי: זה מצער מאוד שלא היו הצעות כמו מנור וכמו הדיונים הקודמים לגבי מה שקרה.

נצ"מ מני יצחקי: לגבי מה שקרה, אנחנו מעורים מאוד עם הגורמים החרדים בירושלים.

נצ"מ מני יצחקי: אם ניידת צריכה להיכנס ולחפש כל הלילה ילד או לעשות פעולות כאלה ואחרות, אנחנו עושים אותן באהבה, ונמשיך לעשות אותן, ומבחינתנו היחסים יישארו טובים, ואולי נחזק אותם.

נצ"מ מני יצחקי: נכון שהיה פה אירוע שהוא סימן דרך לא טוב מבחינתנו, כי זה נגע ברגשות של צד אחד.

נצ"מ מני יצחקי: היו לזה סיבות, ואני מוכן להסביר את הסיבות אחת לאחת בקצרה, כדי לא למתוח את העניינים.

משה גפני: אתם סבורים שהכניסה לבית הכנסת הייתה נכונה מבחינה משטרתית?

נצ"מ מני יצחקי: ברשותך, אגיע לזה ולא אתחמק.

נצ"מ מני יצחקי: אנחנו מכירים את הישיבה, היינו בקשרים, אנחנו מדברים עם האנשים ויש לנו כבוד לאנשים שם.

נצ"מ מני יצחקי: באותו יום זה התחיל בהפגנה חוקית, מסודרת, לגיטימית מול משרד התחבורה בירושלים, ואין לנו עם זה שום בעיה.

נצ"מ מני יצחקי: הם קיבלו רשיון.

נצ"מ מני יצחקי: ההפגנה בסיומה התחילה לנוע מכיוון רחוב מלכי ישראל, בניין הטלוויזיה, לכיוון כיכר השבת.

נצ"מ מני יצחקי: התחילה מהומה רבתי.

נצ"מ מני יצחקי: בעקרון אנחנו נותנים לפרוק רגשות, אבל בשלב מסוים נאלצנו להיכנס להיכנס כי אוטובוסים של "אגד" נחסמו על ידי עגלות אשפה - -

גאלב מג'אדלה: היית שם?

נצ"מ מני יצחקי: כן.

נצ"מ מני יצחקי: - - היו דפיקות על האוטובוסים, אנשים באוטובוסים נבהלו.

נצ"מ מני יצחקי: אני לא חושב שהייתה סכנת חיים למי שישב באוטובוס לא עושה את החשבון הזה.

נצ"מ מני יצחקי: שמעו את הדפיקות, כולל אנשים חרדים, כולל אימהות וילדים.

נצ"מ מני יצחקי: הנהג פתח את דלתות האוטובוס והתחילו לקפוץ ולרוץ החוצה.

נצ"מ מני יצחקי: חרדים מתוך השכונה התקשרו אלינו ואמרו: היכנסו מהר כי יש בעיה, ואז נכנסנו.

נצ"מ מני יצחקי: נכנסנו שלב אחרי שלב, וכך המשכנו עד כיכר השבת.

נצ"מ מני יצחקי: לאורך כל הדרך עגלות הוצתו, אוטובוסים הותקפו, נהגי מוניות הותקפו, אנשים הותקפו וגם חרדים נפגעו כתוצאה מהריצה והאלימות.

נצ"מ מני יצחקי: כשאנשים רצים בפראות, אז יש אמא עם ילד, באופן אוטומטי גם היא נסחפת, כשמתחיל עימות הדברים האלה מתגלגלים לכיוונים לא טובים.

משה גפני: אותי מעניין רק הנושא של הכניסה לבית הכנסת.

נצ"מ מני יצחקי: אתה לא יכול להתעלם מהרקע, כי בכיכר השבת היו מהומות.

נצ"מ מני יצחקי: קרוב לשעה וחצי, אולי למעלה מזה, היו עימותים כששורפים פחים, אישה זקנה סופגת עשן בקומה השלישית ואנחנו הולכים לפנות אותה, והעניין הזה חוזר חלילה.

נצ"מ מני יצחקי: נתנו הוראה לא להיכנס לרחוב יואל.

נצ"מ מני יצחקי: בשלב מסוים היו הצתות בפינת יואל, ושם התבקשנו להכניס כב"א כי העשן כבר היה סמיך ובעייתי.

נצ"מ מני יצחקי: יש לי תמונות שהכל שם עולה באש.

נצ"מ מני יצחקי: צוות יצא לפתוח דרך פנימה על מנת לכבות ולסייע.

נצ"מ מני יצחקי: היה מבול של כלים מתוך הלובי של הישיבה.

נצ"מ מני יצחקי: החלק הסגור בזכוכיות, וכמות של ספסלים – הם מודים בזה: זרקנו ספסלים ומוטות.

נצ"מ מני יצחקי: מבחינתנו, בעיקרון לא נכנסים לכל בית תפילה.

נצ"מ מני יצחקי: בשלב מסוים הרגשתי שמטילים ספק בגרסה, אני יכול לתת את שם השוטר.

נצ"מ מני יצחקי: היה לנו שוטר ממג"ב שתפסו אותו בידיים ומאזור הכניסה משכו אותו פנימה.

נצ"מ מני יצחקי: הוא קרא לעזרה, ואז היס"מ נאלצו להיכנס פנימה.

נצ"מ מני יצחקי: ברגע שהשוטר נמשך פנימה, מקומית אין שיקול דעת, חייבים לחלץ אותו, למרות שאני מאמין ומקווה שחלילה וחס לא היו פוגעים בו למצב של סכנת חיים.

נצ"מ מני יצחקי: אבל לא יכול להיות ששוטר יהיה בפנים ולא נחלץ אותו.

נצ"מ מני יצחקי: בשלב הזה הייתה כניסה לישיבה והוא חולץ.

נצ"מ מני יצחקי: הבחור הבעייתי, שהיה הדומיננטי, הבחור עם החליפה החומה עם הפסים, שמופיע בתצלום מוכה - - -

משה גפני: למה בחור אחד?

משה גפני: יש הרבה אנשים שמוכים בתפילה.

משה גפני: זה לא נראה כמו חילוץ של שוטר.

משה גפני: הסתכלתי בצילומים עשרות פעמים.

נצ"מ מני יצחקי: תסכל שוב בצילומים ותראה שעשו מאמץ לחלץ את הבחור הספציפי הזה.

משה גפני: חוץ מהבחור, אתם מכים שם אנשים, לא רק את הבחור הספציפי הזה.

משה גפני: מותר למשטרת ירושלים להודות שנעשתה שגיאה טקטית וגם אסטרטגית.

משה גפני: אמרת בצדק שיש כל הזמן שיתוף פעולה מצוין בין משטרת ירושלים ובין ראשי הציבור.

משה גפני: שברתם את זה לריק.

משה גפני: זאת הייתה החלטה שגויה, מה שרואים בתמונות – אותי זה מזעזע.

משה גפני: אמרת שצריך היה לחלץ – אני מאמין לך.

משה גפני: חילצו, אתם יודעים מי הבנאדם, לא צריך להיכנס באמצע התפילה ולהכות.

משה גפני: עומדים שם ילדים מפוחדים.

משה גפני: גם אתם בשר ודם, אף אחד מאתנו לא חושב שאתם מלאכים, שגיתם, תודו ונגמור את העניין.

נצ"מ מני יצחקי: למחרת בערב יצאו לכיוון כביש 1, זרקו אבנים.

מאיר פרוש: אף אחד מאתנו לא מצדיק את זה.

משה גפני: אני לא מצדיק את זה.

משה גפני: זאת עבודת המשטרה.

נצ"מ מני יצחקי: במהלך ההפגנה ניגשו ואמרו שלאורך כל הדרך גם לפני וגם ביום העצמאות האחרון, בכל המקרים ההתנהגות הייתה הוגנת לחלוטין.

משה גפני: על זה אני לא מתווכח.

משה גפני: להפך, אמרתי שמשטרת ירושלים התנהגה בסדר.

יצחק כהן: גם באמנת ג'נבה, כשיש שבוי מרפים ממנו.

יצחק כהן: כאן, הבחור שאתה מדבר עליו שבוי בידי שישה חברה מהיס"מ וחובטים בו כשהוא שבוי.

יצחק כהן: אם נקבל את גרסתך שנכנסו כדי לעצור אותו, אז הוא נעצר.

יצחק כהן: רואים שהוא מגן על ראשו מחבטות אלות, שישה מתנפלים עליו.

יצחק כהן: הוא לא מהווה סכנה, הוא נעצר, למה להמשיך לחבוט בו בתוך בית המדרש, ליד ההיכל, כשהזקנים מסביב מסתכלים פעורי פה?

יצחק כהן: למה להרוג אותו?

יצחק כהן: למה לתת לו מכות אלה על הראש?

נצ"מ מני יצחקי: חלילה לא מתייחסים אליו כאל שבוי, הוא עצור.

מאיר פרוש: לאלה עם דם על הידיים לא נכנסנו במשך שבועיים שלושה, בכנסיית המולד.

נצ"מ מני יצחקי: זה לא דומה.

מאיר פרוש: בוודאי שזה לא דומה, שם היה דם על הידיים, פה לא היה דם על הידיים.

מאיר פרוש: פה נכנסנו ושם לא נכנסנו.

יצחק כהן: הוא לא עושה כלום.

נצ"מ מני יצחקי: הכניסה הייתה מהסיבה הפשוטה שחששנו לשוטר.

נצ"מ מני יצחקי: אין לנו שום בעיה להראות את הדוח של השוטר, השוטר היה במצב שתוך שניות היה נשלף פנימה, עם כל המשמעויות.

גאלב מג'אדלה: הוא היה נשלף פנימה או שהיה בפנים?

נצ"מ מני יצחקי: היו מושכים אותו פנימה, כי כבר כפתו אותו ותפסו אותו בידיים, והתחיל האקט של המשיכה פנימה.

גאלב מג'אדלה: הוא היה חמוש?

נצ"מ מני יצחקי: כן, אבל הוא לא הפעיל נשק.

גאלב מג'אדלה: אם הם מסכנים את חייו, לא פחדו שישתמש בנשק?

גאלב מג'אדלה: לא חקרתם אותם?

נצ"מ מני יצחקי: לא.

גאלב מג'אדלה: זו חצי חטיפה, לא חקרתם אנשים?

נצ"מ מני יצחקי: בוודאי, את מי שעצרנו חקרנו.

גאלב מג'אדלה: בכפר ערבי, אם היו חוטפים שוטר הייתם הורגים עשרה אנשים מסביבו.

נצ"מ מני יצחקי: חס וחלילה.

גאלב מג'אדלה: מה אתה אומר "חס וחלילה"?

גאלב מג'אדלה: היה לנו אוקטובר 2000, 13 הרוגים על ידי צלפים מרחוק.

גאלב מג'אדלה: פה אני רואה שאתם רחמנים.

גאלב מג'אדלה: הכניסו שוטר פנימה, חייו בסכנה והוא לא השתמש בנשק?

נצ"מ מני יצחקי: מבחינתנו נכנס כוח סביר על מנת לחלץ אותו.

יצחק כהן: איפה פה השוטר?

יצחק כהן: אני רואה פה בחור צעיר, שאין לו שום סיכוי מול שישה שחובטים בו.

גאלב מג'אדלה: אנחנו לא יכולים לעבור לסדר היום על כניסת משטרה למקום קדוש.

נצ"מ מני יצחקי: אנחנו גם לא יכולים לעבור לסדר על אלימות לפני המהלך.

גאלב מג'אדלה: אם המשטרה הייתה נכנסת, מוציאה את השוטר - - -

נצ"מ מני יצחקי: זה מה שקרה.

גאלב מג'אדלה: זה מה שראית בסרט?

גאלב מג'אדלה: רק לקחו אותו ויצאו?

נצ"מ מני יצחקי: ראית סרט של 20 שניות מתוך פעילות של שעתיים.

גאלב מג'אדלה: כמה זמן היו בבית הכנסת?

נצ"מ מני יצחקי: את האקט של המשיכה אתה לא רואה פה, כי זה לא מצולם פה.

נצ"מ מני יצחקי: בבית הכנסת זה היה אותן שניות שראית.

גאלב מג'אדלה: אם המשטרה רצתה להציל את השוטר שנמצא בסכנת חיים בתוך בית הכנסת – ואני חושב שהיא עשתה פעולה נכונה כשהיא מחלצת שוטר בסכנת חיים.

גאלב מג'אדלה: צריך להוציא אותו ולצאת, ולא בהזדמנות זאת שמוציאים אותו מכים על שמאל וימין אנשים, הופכים שולחנות, מפזרים חפצים.

גאלב מג'אדלה: בסרט לא ראינו פעולת חילוץ ויציאה, ראינו פעולת חילוץ ובאותה הזדמנות מכות על שמאל ועל ימין.

גאלב מג'אדלה: על דבר כזה אנחנו לא יכולים לעבור לסדר היום.

גאלב מג'אדלה: לא שמענו שום הסבר משכנע, לפעולה של חילוץ שוטר, שאתם טוענים שהוא בסכנה, ובאותה הזדמנות לתת מכות לאנשים ולהפוך את המקום.

גאלב מג'אדלה: זה מקום קדוש, זה בית כנסת.

גאלב מג'אדלה: ההתנהגות של המשטרה ראויה לגינוי, אבל גם ההתנהגות בחוץ, האלימות וההתקהלות לא ראויה להתפעלות, חבר-הכנסת פרוש.

גאלב מג'אדלה: אנחנו יודעים איך זה מתחיל אבל לא יודעים איך זה מסתיים.

גאלב מג'אדלה: זה יכול היה להסתיים גם במשהו אחר.

גאלב מג'אדלה: לכן, אתם צריכים לדאוג שהציבור שלכם, שהתחיל הפגנה חוקית בסדר מופתי ובשקט, גם יסיים אותה ככה.

גאלב מג'אדלה: לבוא למשטרה ולהגיד לה: נכנסתם לבית הכנסת, עשיתם דבר חמור, אתם ראויים לגינוי – זה בסדר גמור, אני מסכים אתכם.

גאלב מג'אדלה: אבל מה עם החלק השני?

גאלב מג'אדלה: לשם מה היה צריך לחטוף שוטר פנימה?

גאלב מג'אדלה: בשביל מה?

גאלב מג'אדלה: לא היה צורך לעשות דבר כזה.

גאלב מג'אדלה: אם היו מכים את השוטר בחוץ – אני בכל מקרה אומר שהאלימות ראויה לגינוי, אבל להכניס אותו פנימה ולסכן אותו, ולתת להם סיבה ומוטיבציה להיכנס פנימה לעשות באותה הזדמנות לינץ' באנשים, אני חושב זאת התנהגות לא ראויה.

גאלב מג'אדלה: לחברה מתוקנת, מכל הצדדים.

גאלב מג'אדלה: אני חושב שחושב שצריך להחזיר את מערכת היחסים התקינה בין הציבור החרדי ובין המשטרה, לבנות את האמון בחזרה.

גאלב מג'אדלה: אתם מתבקשים לעשות כמה צעדים בעניין הזה, כדי לבנות חזרה את האמון.

גאלב מג'אדלה: למשטרה יש עכשיו משימות כבדות מאוד, חסר לה להתעסק גם עם החרדים?

יצחק כהן: יותר מזה, אדוני היושב ראש.

יצחק כהן: אני מבקש שהוועדה תפנה את התלונות למח"ש.

גאלב מג'אדלה: החברים שלך אמרו כאן שהם לא מאמינים במח"ש, וחבל להם על הזמן.

יצחק כהן: אני מאמין במח"ש.

גאלב מג'אדלה: המשטרה צריכה להיות מקצועית, להתנהג באופן ראוי.

גאלב מג'אדלה: אנחנו מצפים מהמשטרה יותר מאשר מכל ציבור אחר, שתהיה מערכת שמבינה רחשי לב של ציבור, כל פעם ציבור אחר, בנסיבות אחרות וסיטואציות אחרות.

גאלב מג'אדלה: לכן, אני חושב שאתם צריכים לחזור לוועדה, למצות החקירה ולהגיד מה קרה, איך קרה, מה המסקנות שלכם, ומה אתם מתכוונים לעשות כדי שהדבר לא יישנה.

גאלב מג'אדלה: אנחנו מגנים כל אלימות מכל צד.

גאלב מג'אדלה: אנחנו חברה שמאמינה בחופש הביטוי, צדק חברתי, הידברות, פשרות, הבנות והסכמות וגם בוויכוח לגיטימי, אבל לא אלימות.

גאלב מג'אדלה: אנחנו לא צריכים לתת יד לדבר כזה.

גאלב מג'אדלה: אם חס וחלילה אחד היה מכה שוטר והיה הורג אותו – לפעמים אנשים נותנים מכה והורגים בלי להתכוון להרוג, יש מכות שהורגות אדם וזה קרה - אתם לא יודעים איך זה היה מסתיים.

גאלב מג'אדלה: אז בשביל מה למשוך שוטר פנימה.

גאלב מג'אדלה: אפשר לדחוף שוטר בחוץ – אני נגד זה – אבל ליצור מוטיבציה למשטרה להיכנס לבית כנסת - זאת התנהגות לא אחראית.

יצחק כהן: זה היה בכלל?

גאלב מג'אדלה: אין ויכוח על זה, אחרת אין אמינות לכל הדיון בינינו.

גאלב מג'אדלה: כן, מר רוטשילד.

מיכה רוטשילד: רחוב יואל הוא סמטה, אין אוטובוסים, אין פחים ששורפים אותם ואין שום סיבה שהמשטרה תיכנס לשם.

מיכה רוטשילד: 20 שנה אני מציל קברים, ההפגנות האלה מיותרות ועושות נזק קודם כל לציבור החרדי.

מיכה רוטשילד: אנחנו לא רוצים את ההפגנות האלה, הן מיותרות לגמרי ואין צורך בהן.

מיכה רוטשילד: מעולם הציבור החרדי לא התנהג באלימות בהפגנות.

מיכה רוטשילד: אנחנו עומדים פסיביים ומוחים, האלימות היא כלפינו, אנחנו חוטפים את המכות.

מיכה רוטשילד: מאז ומעולם, אין תמונה שחרדים נותנים מכות לשוטר, לא היה ולא נברא.

מיכה רוטשילד: לא חטפו שוטר, שוטר לא נפגע מחרדי, אנחנו מקבלים מכות מרצח משוטרים, אנחנו עומדים ומקבלים.

נצ"מ מני יצחקי: אני מוכן שנבקר ביחד את השוטר שנפגע ברגלו, שעד היום הוא בבית.

גאלב מג'אדלה: אבל אתה לא נותן לנו את שם השוטר שמשכו אותו פנימה.

נצ"מ מני יצחקי: יש לי את השם, אתן לך גם את הדוח שלו, אבל אין לי את זה פה, אביא.

גאלב מג'אדלה: זה מזכיר לי משרד ממשלתי שמגיע לפה ולא יודע מה התקציב.

גאלב מג'אדלה: זה מסמך שהיית צריך למסור לוועדה.

גאלב מג'אדלה: למה לא הבאת את שם השוטר?

גאלב מג'אדלה: אני צריך את המסמך הזה, האיש שנחטף, שמו וכל הפרטים.

גאלב מג'אדלה: על סמך הדברים שלך אני בונה סיכום.

נצ"מ מני יצחקי: אין שום בעיה.

נצ"מ מני יצחקי: אני מוכן שתפגוש את השוטר הזה, אני מוכן שתפגוש את השוטר שנפגע בראש מאבן למחרת בלילה בצומת זק"ש, ואז נדבר.

יצחק כהן: אני מבקש לסיכום להעביר את התמונה למח"ש.

יצחק כהן: מח"ש תחקור מיהם השוטרים, מה הסיבה שהתנהגו בצורה כזאת, את מי האיש הזה סיכן, מה הוא סיכן.

יצחק כהן: תודה.